Ամենակարեւորը՝ Աստծո առջեւ, ձեռքն Աստվածաշնչին դրած Արմեն Սարգսյանը հավատարմության երդում է տվել բրիտանական գահին՝ «I swear by Almighty God that, on becoming a British citizen, I will be faithful and bear true allegiance to Her Majesty Queen Elizabeth the Second, Her Heirs and Successors according to law» բառերով, եւ ուխտի տեքստից առանձնապես չի հետեւում, թե բրիտանական քաղաքացիությունից հրաժարվելիս լուծված կարող է համարվել նաեւ ուխտը: Բրիտանական քաղաքացիության առումով էլ այն, որ պրն Սարգսյանը, ըստ իր բառերի, 2011-ին հրաժարվել է բրիտանական քաղաքացիությունից, ամենեւին ցույց չի տալիս, թե երբ է դադարել ՄԹ քաղաքացի լինելուց: Միացյալ Թագավորությունում քաղաքացիության հրաժարումից մինչեւ քաղաքացիության դադարումը ամիսներ տեւող գործընթաց է, եթե, իհարկե, դրական ելք ունենա: